Ńdɔ fɔ́ɔ́ Ǹtondôbə a ngáyalan Yóbo a ńkulu étē, nyé nâ: 7Fɛdə́ fɔ̄ɔ̄ éyē ángə̄də́g anə́ ńgulngul mod. Mayi wa sílī mīńsílí, ó yə́gələ ma. 8Yə wayi fɔ́ɔ́ nâ waman bwé ńtsīgán ńtól wáma, wakpe ma á ńkad ású yə̄ nâ wavə́ wāmēn məkyəbə[1] ? 9Yə o bələ́ wɔ́ anə́ éví Zāmbá, yə kíŋ dzoé yabám anə́ éńdzié ? 10Tám fɔ́ɔ́ dzaman nyɔ́l dzoe ai ǹtómba, ai atí, tám dzyē ai miǹkokoe ai dúmá ! 11Tám fɔ́ɔ́ soě bífén bí ólún nā, ó bəbə mim̀búbún mí bod, ó mǎn fə̄ myá dzɔdi á sí. 12Bəbə́gə mim̀búbún ó sūu myá mīńló á sí, manáŋa fɔ́ɔ́ tɔ̌s bə̄bə̂ bə́ bod etíe etíé.